بغداد شلونج عيني وبعد شلونج
هواية خايفة على أهلـج ودورج
جنتي تنورين الدنيا بأبداعاتج
حنينة طيبة ودافية مثل شمســج
حبيبة فطني الجهل ناوي يحكمج
يكطع الوصل دوم بيومج وليلج
يلغون كل فكرج و حتى علمج
ويغتالون كل حرف من حروفج
ولج عبوات ناسفة حتى بفنونج
راح يذبحون نهرينج وروحــج
شراح تكول الليلة شهرزادج
وشتسولف للصبح لشهريــارج
المنصور تايه والرشيد يشكيلج
والنؤاس دم ودموع بكاسة يمليلــج
كتّابنا اليوم أحتاروا شيكتبولج
فنّانينا يا نصب بعـد ينحتولــج
شمّة اليوم على عودة شيدكلج
كريم والساهر شراح يدلعونــج
ثوري ولا تسكتين على ظلاّمج
أرجعي ودوسي عليهم باقدامــج
فدوة بوسة على خدج وجبينج
أصحي ولاتخليها تغفى جفونــج
بعيدة آنا بعد شرد أكلّــج
غير يمّة شلونـج عيني شلونـــج
سراب جقمقجيان